Eienaar kom haal spogmotor eers dag ná ongelukFoto: @edwarddp/Twitter Lt.kol. Andre Traut, woordvoerder van die polisie, het bevestig hulle stel ondersoek in nadat die motor vermoedelik in ŉ ongeluk betrokke was op ŉ draai in Oranjestraat. Traut het egter geen verdere besonderhede verskaf nie. Kylie Hatton, woordvoerder van die universiteit, het gesê die motor het Sondag omstreeks 02:15 deur ŉ heining van die kampus gebars en op sy sy teen ŉ muur beland. Volgens Hatton het die bestuurder van die motor beheer verloor. Foto: @edwarddp/Twitter Volgens berigte het die persoon wat die motor bestuur het ná die ongeluk van die toneel weggehardloop. Daar kon egter nie bevestig word of die eienaar die motor bestuur het ten tyde van die ongeluk nie. Dit is ook nie duidelik hoekom die motor eers Maandag verwyder is nie. Die motor blyk ’n Maserati GranTurismo MC Stradale, die topmodel in die reeks, te wees en kos sowat R2,7 miljoen.